Tomorqada mahsulot yetishtirishni qoʻllab-quvvatlash va uni yanada rivojlantirish uchun qulay sharoitlar yaratilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2022-10-28)

Respublikada keyingi yillarda tomorqada mahsulot yetishtirishni koʻpaytirish orqali aholining daromad manbaini kengaytirish, ularning mehnat faoliyatini qoʻllab-quvvatlash va bandligini taʼminlash boʻyicha tizimli ishlar amalga oshirilmoqda. Shu bilan birga, aholining tomorqadan samarali foydalanish koʻlamini kengaytirish, bu borada ularning bilim va koʻnikmalarini oshirish, oilaviy tadbirkorlikni rivojlantirish dasturlari doirasida kreditlar ajratish mexanizmini soddalashtirish muhim vazifa boʻlib qolmoqda. Tomorqa yerlaridan samarali foydalanish va ularga xizmatlar koʻrsatish darajasini oshirish, mahsulot yetishtirish hajmini koʻpaytirish, ichki bozorni oziq-ovqat mahsulotlari bilan toʻldirish, shuningdek, yetishtirilgan mahsulotlarni kafolatli xarid qilish va eksport qilish imkoniyatini kengaytirish maqsadida hamda Oʻzbekiston Respublikasi Prezidentining “Tomorqadan foydalanish samaradorligini oshirish, shuningdek, aholining tadbirkorlik tashabbuslarini moliyaviy qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 16-dekabrdagi PQ-54-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: Oʻzbekiston Respublikasi Hukumatining qarorlari Oʻzbekiston Respublikasi Prezidentining “Tomorqadan foydalanish samaradorligini oshirish, shuningdek, aholining tadbirkorlik tashabbuslarini moliyaviy qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 16-dekabrdagi PQ-54-son hamda 2022-yil 10-sentabrdagi “Dehqon xoʻjaliklari tashkil etishni qoʻllab-quvvatlash orqali aholi daromadlarini oshirish boʻyicha qoʻshimcha chora-tadbirlar toʻgʻrisida”gi PQ-373-son qarorlariga hamda Oʻzbekiston Respublikasi Prezidenti Sh.M. Mirziyoyev rahbarligida 2022-yil 18-iyul kuni “Aholiga boʻlib berilgan ekin yerlari va tomorqa yer uchastkalaridan samarali foydalanish boʻyicha ustuvor vazifalar toʻgʻrisida” kengaytirilgan tarzda oʻtkazilgan videoselektor yigʻilishining 59-sonli bayoniga muvofiqlashtirilmoqda. Unga koʻra: suv taʼminoti ogʻir hududlardagi tomorqa yerlari, dehqon xoʻjaliklari va foydalanishdan chiqqan maydonlarni sugʻorish uchun vertikal sugʻorish quduqlarini burgʻulash, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning bir qismini qoplash uchun Davlat budjetidan mablagʻ yoʻnaltirishni 2026-yil 1-yanvarga qadar uzaytirish; aholi tomorqa erini sugʻorish uchun chuqurligi 10 metrdan, Qoraqalpogʻiston Respublikasi uchun 5 metrdan ortiq boʻlgan kichik hajmdagi har bir vertikal sugʻorish qudugʻini burgʻulash va ishga tushirish bilan bogʻliq xarajatlarning birinchi metridan boshlab 100 foizini, biroq bazaviy hisoblash miqdorining 50 baravaridan oshmagan qismini qoplash uchun subsidiyalar ajratish; kamida 30 ta aholi tomorqa yerlarini sugʻorish uchun katta hajmdagi vertikal sugʻorish quduqlarini burgʻulash va ishga tushirish, shuningdek daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning 100 foizini, biroq 150 million soʻmdan oshmagan qismini qoplash uchun subsidiyalar ajratish; fuqarolarga ochiq elektron tanlov orqali dehqon xoʻjaligi tashkil etish uchun 0,15 gektardan 2 gektargacha boʻlgan oʻlchamlarda 30 yilga ijaraga berilgan va bitta konturda yoki yonma-yon ikkita konturda joylashgan kamida 30 ta dehqon xoʻjaliklari yerlarini sugʻorish uchun katta hajmdagi vertikal sugʻorish quduqlarini burgʻulash va ishga tushirish bilan bogʻliq xarajatlarning 100 foizini, biroq 150 million soʻmdan oshmagan qismini qoplash uchun subsidiyalar ajratish belgilanmoqda. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh. Gʻaniyev zimmasiga yuklansin. 1. Vazirlar Mahkamasining 2018-yil 18-martdagi 205-son qarori bilan tasdiqlangan Dehqon xoʻjaliklari va tomorqa yer uchastkalaridan samarali foydalanishni tashkil etish va monitoringini yuritish tartibi toʻgʻrisidagi nizomda: 2-bandda: ikkinchi xatboshi quyidagi tahrirda bayon etilsin: “dehqon xoʻjaligi — meros qilib qoldiriladigan umrbod egalik qilish yoki ijara (ikkilamchi ijara) huquqi asosida dehqon xoʻjaligi boshligʻiga berilgan yer uchastkasida qishloq xoʻjaligi mahsulotlarini yetishtirishni va realizatsiya qilishni dehqon xoʻjaligi aʼzolarining shaxsiy mehnati asosida amalga oshiruvchi xoʻjalik”; quyidagi mazmundagi toʻrtinchi xatboshi bilan toʻldirilsin: “tomorqa xoʻjaligi — shaxsiy tomorqa yer uchastkalarida qishloq xoʻjaligi mahsulotlarini ham erkin savdo uchun, ham oila ehtiyojlari uchun yetishtirish (qayta ishlash) bilan bogʻliq mehnat faoliyati”; toʻrtinchi — yettinchi xatboshlari tegishlicha beshinchi — sakkizinchi xatboshlari deb hisoblansin; 2-bobning matnidagi “prognoz koʻrsatkichlarni” soʻzlari “dehqon va tomorqa xoʻjaliklarini rivojlantirish boʻyicha hududiy dasturlarni” soʻzlari bilan almashtirilsin; 4-bandda: birinchi xatboshidagi “tuman mahalla va oilani qoʻllab-quvvatlash boʻlimi boshligʻi” soʻzlari “tuman (shahar) hokimining qishloq va suv xoʻjaligi masalalari boʻyicha oʻrinbosari” soʻzlari bilan almashtirilsin; ikkinchi xatboshi quyidagi tahrirda bayon etilsin: “Ishchi guruh tarkibiga tuman (shahar) mahallabay ishlash va tadbirkorlikni rivojlantirish markazlari, tuman (shahar) mahalla va nuroniylarni qoʻllab-quvvatlash boʻlimi, tuman (shahar) fermer, dehqon xoʻjaliklari va tomorqa yer egalari kengashi, tuman (shahar) qishloq xoʻjaligi boʻlimi, tuman (shahar) irrigatsiya boʻlimi, tuman (shahar) kasaba uyushmasi boʻlimi, tuman (shahar) aholi bandligiga koʻmaklashish markazi, tuman (shahar) oila va xotin-qizlar boʻlimi, tuman (shahar) davlat soliq inspeksiyasi va boshqa manfaatdor tashkilotlar vakillari kiritiladi”; 6-banddagi “prognoz koʻrsatkichlarini (keyingi oʻrinlarda prognoz koʻrsatkichlar deb ataladi)” soʻzlari “dehqon va tomorqa xoʻjaliklarini rivojlantirish boʻyicha hududiy dasturlarini (keyingi oʻrinlarda — hududiy dasturlar)” soʻzlari bilan almashtirilsin; 7-banddagi “prognoz koʻrsatkichlar” soʻzlari “hududiy dasturlarni tasdiqlash” soʻzlari bilan almashtirilsin; 8-band quyidagi tahrirda bayon etilsin: “8. Xalq deputatlari tuman kengashining sessiyasida tasdiqlangan tuman hokimining hududiy dasturlarni tasdiqlash toʻgʻrisidagi qarori nusxasi sektor rahbarlari va fuqarolarning oʻzini oʻzi boshqarish organlari yoki hokim yordamchilari tomonidan 1-martgacha qarorda nazarda tutilgan dehqon xoʻjaliklari boshliqlariga va tomorqa yer egalariga yetkaziladi”; quyidagi mazmundagi 91-band bilan toʻldirilsin: “91. Hokim yordamchilari tuman (shahar) fermer, dehqon xoʻjaliklari va tomorqa yer egalari kengashi, tomorqa yer egalari, “Tomorqa xizmati” MChJ va boshqa tadbirkorlik subyektlari bilan hamkorlikni yoʻlga qoʻygan holda quyidagi vazifalarni bajaradi: xonadonma-xonadon yurish orqali tomorqa yer egalarining yer uchastkalaridan maqsadli va samarali foydalanishini, shu jumladan, erni tayyorlash, urugʻ, koʻchat va daraxtlar ekish, issiqxonalar qurish, chorva va parrandalarni koʻpaytirish holatini, ushbu qaror doirasida tomorqa yer egalari, “Tomorqa xizmati” MChJ va boshqa tadbirkorlik subyektlariga ajratilgan kreditlarning maqsadli ishlatilishini, shuningdek, tuzilgan shartnoma shartlariga rioya etilishini davriy monitoring qilib borish; tomorqa yerlaridan samarali foydalanish, tomorqa yerlarini xizmatlar bilan qamrab olish darajasini oshirish, shuningdek, tomorqa yerlarida yetishtirilgan mahsulotlarni eksport qilish imkoniyatlarini yanada koʻpaytirish”; 10 va 11-bandda “fuqarolarning oʻzini oʻzi boshqarish organlari” soʻzlaridan keyin “hamda hokim yordamchilari” soʻzlari bilan toʻldirilsin; 12-band chiqarib tashlansin; 13-banddagi “Agrokimyohimoya” AJ tuman filiali va boshqa xizmat koʻrsatuvchi tashkilotlar” soʻzlari “mineral oʻgʻit va kimyoviy vositalarni yetkazib beruvchi va boshqa xizmat koʻrsatuvchi tashkilotlar” soʻzlari bilan almashtirilsin; 14-bandda “Ishchi guruh aʼzolari sektor rahbarlari” soʻzlaridan keyin “hamda hokim yordamchilari” soʻzlari bilan toʻldirilsin hamda “prognoz koʻrsatkichlar” soʻzlari “hududiy dasturlarni tasdiqlash” soʻzlari bilan almashtirilsin; 16-banddagi “prognoz koʻrsatkichlar” soʻzlari “hududiy dasturlarni tasdiqlash” soʻzlari bilan almashtirilsin; 17-bandda: birinchi xatboshidagi “prognoz koʻrsatkichlar” soʻzlari “hududiy dasturlarni tasdiqlash” soʻzlari bilan, “ishchi guruh” soʻzlari “hokim yordamchisi” soʻzlari bilan almashtirilsin; uchinchi xatboshi quyidagi tahrirda bayon etilsin: “Ogohlantirish xatidagi muddat tugagandan soʻng hokim yordamchisi tomonidan dehqon xoʻjaligi va tomorqa yer egasining manziliga borib, yoʻl qoʻyilgan kamchiliklar bartaraf etilganligi nazorat tariqasida qayta oʻrganiladi. Oʻrganish natijasida ilgari yoʻl qoʻyilgan kamchiliklar bartaraf etilmagan boʻlsa, bir kun muddatda bu haqda tuman hokimligiga xabarnomaga ogohlantirish xatlarini ilova qilgan holda kiritadi”; 1-ilovaning Tomorqa yer uchastkalaridan samarali foydalanishni tashkil etish va monitoringini yuritish sxemasida 2-bosqich tadbirlar ustunidagi “prognoz koʻrsatkichlarini” soʻzlari “hududiy dasturlarini” soʻzlari bilan almashtirilsin; 6-ilovada ogohlantirish xatidagi “prognoz koʻrsatkichlarda” soʻzlari “hududiy dasturlarda”soʻzlari bilan almashtirilsin. 2. Vazirlar Mahkamasining 2018-yil 7-iyundagi 433-son qarori bilan tasdiqlangan Oʻzbekiston fermer, dehqon xoʻjaliklari va tomorqa yer egalari kengashi huzuridagi Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi toʻgʻrisidagi nizomda: a) 17-bandda: ikkinchi xatbshidagi “Mikrokreditbank” ATB, “Agrobank” ATB, “Turonbank” ATB hamda AT “Xalq banki”ga” soʻzlari “tijorat banklariga” soʻzlari bilan almashtirilsin; uchinchi xatboshidagi “Mikrokreditbank” ATB, “Agrobank” ATB hamda Oʻzbekiston Respublikasi AT Xalq bankiga” soʻzlari “tijorat banklariga” soʻzlari bilan almashtirilsin; quyidagi mazmundagi yigirma beshinchi xatboshi bilan toʻldirilsin: “Jamgʻarma tomonidan tomorqa yer egalarining, dehqon va fermer xoʻjaliklari rahbarlari va aʼzolarining hamda “Tomorqa xizmati” MChJlar va boshqa ishlab chiqarish kooperativlari xodimlarining bilim va koʻnikmalarini oshirish uchun oʻquv kurslarini tashkil etish bilan bogʻliq xarajatlarni qoplash uchun subsidiyalar ajratish tartibi Jamgʻarmaning Vasiylik kengashi tomonidan tasdiqlanadi”; b) 21-band quyidagi tahrirda bayon etilsin: “21. Jamgʻarma mablagʻlari hisobidan kreditlar hududiy fermer, dehqon xoʻjaliklari va tomorqa yer egalari kengashlari tavsiyanomasiga koʻra hamda har bir mahallaga mahallabay ishlash boʻyicha biriktirilgan hokim yordamchisi tomonidan beriladigan tavsiyalar asosida koʻra oilaviy tadbirkorlikni rivojlantirish dasturlari doirasidagi loyihalarni moliyalashtirish manbalarida nazarda tutilgan mablagʻlardan tashqari va navbatsiz rasmiylashtirib beriladi. Tavsiya etilgan talabgor kredit olish boʻyicha talablarga mos boʻlmaganda tijorat banklari kredit bermaslik huquqiga ega”; v) 23-bandda: birinchi xatboshi “shuningdek, tomorqa yer egalari uchun mablagʻlar tijorat banklarining umumiy buyurtmanomasi asosida (tashabbuskor — tomorqa yer egalari koʻrsatilmagan holda) ham oʻtkazib berilishi mumkin” soʻzlari bilan toʻldirilsin; ikkinchi xatboshida “qisman” soʻzlari “boʻlib — boʻlib” soʻzlari bilan almashtirilsin; g) 25-band quyidagi mazmundagi uchinchi xatboshi bilan toʻldirilsin: “Tijorat banklari Jamgʻarmadan ajratilgan kreditlarni tashabbuskorlar tomonidan maqsadli foydalanilishi va tijorat bankiga qaytarilishi toʻgʻrisida Jamgʻarmaga har oyning 5-sanasiga qadar tashabbuskorlar kesimida axborot taqdim etadi”. 3. Vazirlar Mahkamasining 2020-yil 24-fevraldagi 109-son qarori bilan tasdiqlangan Qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlarni qoplab berish tartibi toʻgʻrisidagi nizomda: a) 5-bandda: ikkinchi, uchinchi va toʻrtinchi xatboshilari quyidagi tahrirda bayon etilsin: “Suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish bilan bogʻliq xarajatlar uchun subsidiya: aholi tomorqa erini sugʻorish uchun chuqurligi 10 metrdan, Qoraqalpogʻiston Respublikasi uchun 5 metrdan ortiq boʻlgan kichik hajmdagi har bir vertikal sugʻorish qudugʻini burgʻulash va ishga tushirish bilan bogʻliq xarajatlarning birinchi metridan boshlab 100 foizini, biroq bazaviy hisoblash miqdorining 50 baravaridan oshmagan qismini; kamida 30 ta aholi tomorqa yerlarini sugʻorish uchun katta hajmdagi vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning 100 foizini, biroq 150 million soʻmdan oshmagan qismini”; quyidagi mazmundagi beshinchi xatboshi bilan toʻldirilsin: “fuqarolarga ochiq elektron tanlov orqali dehqon xoʻjaligi tashkil etish uchun 0,15 gektardan 2 gektargacha boʻlgan oʻlchamlarda 30 yilga ijaraga berilgan va bitta konturda yoki yonma-yon ikkita konturda joylashgan kamida 30 ta dehqon xoʻjaliklari yerlarini sugʻorish uchun katta hajmli vertikal sugʻorish quduqlarini burgʻulash va ishga tushirish bilan bogʻliq xarajatlarning 100 foizi, biroq 150 million soʻmdan oshmagan qismini”; beshinchi-oltinchi xatboshilari tegishlicha oltinchi-yettinchi xatboshilar deb hisoblansin; yettinchi xatboshidagi “aholi tomorqalari” soʻzlaridan soʻng “, dehqon xoʻjaliklari” soʻzlari bilan qoʻshilsin; b) 101-bandda: birinchi va ikkinchi xatboshilari quyidagi tahrirda bayon etilsin: “Tuman (shahar) hokimliklari Oʻzbekiston fermer, dehqon xoʻjaliklari va tomorqa yer egalari kengashi (keyingi oʻrinlarda — Kengash) Oʻzbekiston Respublikasi Mahalla va nuroniylarni qoʻllab-quvvatlash vazirligi, Suv xoʻjaligi vazirligining tuman boʻlimlari, hokim yordamchilari hamda manfaatdor idora va tashkilotlar bilan birgalikda kelgusi hisobot yilida suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning manzilli roʻyxatini yiliga ikki marta, yaʼni birinchi marta hisobot yilining 1-noyabriga qadar, ikkinchi marta hisobot yilining 1-mayiga qadar shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga kiritadi. Tuman (shahar) manzilli roʻyxatini shakllantirishda vertikal sugʻorish quduqlari burgʻulanadigan suv taʼminoti ogʻir boʻlgan mahalla fuqarolari yigʻinlari, aholi xonadonlari, dehqon xoʻjaliklari shuningdek, qishloq xoʻjaligida foydalanilmayotgan yer maydonlari toʻgʻrisidagi maʼlumotlar inobatga olinadi”; quyidagi mazmundagi uchinchi xatboshi bilan toʻldirilsin: “Suv taʼminoti ogʻir hududlardagi aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning bir qismini qoplash uchun tasdiqlangan manzilli roʻyxat Kengashning rasmiy veb-saytida eʼlon qilingan kundan boshlab bir yil muddatga amal qiladi”; v) 102-bandning birinchi xatboshidagi “1-marti va 1-iyuliga” soʻzlari “1-dekabr va 1-iyuniga” soʻzlari bilan almashtirilsin; g) 103-bandda: birinchi xatboshidagi “1-apreliga va 1-avgustiga” soʻzlari “15-dekabriga va 15-iyuniga” soʻzlari bilan almashtirilsin; ikkinchi xatboshi quyidagi tahrirda bayon etilsin: “Kengash hisobot yilida suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning manzilli dasturini hisobot yilining tegishlicha 1-yanvar va 1-iyuliga qadar oʻzining rasmiy veb-saytida eʼlon qilib boradi”; d) 201-banddagi uchinchi va toʻrtinchi xatboshlari quyidagi tahrirda bayon etilsin: “amalga oshirilgan ishlarni tasdiqlovchi hujjatlarning nusxasi (gidrogeologiya xulosasi, korxona va talabgor oʻrtasida tuzilgan shartnoma, hisob-faktura, nazorat-oʻlchov xulosasi, suv bilan taʼminlanadigan kamida 30 nafar tomorqa yer egalarining MFY raisi tomonidan tasdiqlangan roʻyxati, talabgorning bank rekvizitlari); ushbu Nizomning 3-ilovasiga muvofiq namunaviy tarkibda tuzilgan suv taʼminoti ogʻir boʻlgan hududlardagi aholi tomorqalari va dehqon xoʻjaliklarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish ishlarini qabul qilish tuman (shahar) komissiyasining vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha yakunlangan ishlarni foydalanishga qabul qilish dalolatnomasi”; e) 204-band quyidagi tahrirda bayon etilsin: “Hududiy fermer, dehqon xoʻjaliklari va tomorqa yer egalari kengashlari talabgorlarning suv taʼminoti ogʻir hududlarda aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning bir qismini qoplash boʻyicha tushgan hujjatlarni uch ish kunida koʻrib chiqadi, Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhiga taqdim etadi. Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhi hududiy fermer, dehqon xoʻjaliklari va tomorqa yer egalari kengashlari tomonidan taqdim etilgan hujjatlarni koʻrib chiqadi va ularga asosan talabgorlarning suv taʼminoti ogʻir hududlarda aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning bir qismini qoplash boʻyicha subsidiya miqdori va talabgorlarning bank rekvizitlarini koʻrsatgan holda buyurtmanomalarni uch ish kunida shakllantiradi hamda tasdiqlagan holda Kengashga taqdim etadi”; yo) 205-band quyidagi tahrirda bayon etilsin: “Kengash Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhi tomonidan taqdim etilgan buyurtmanomalarni koʻrib chiqadi hamda Oʻzbekiston Respublikasi Suv xoʻjaligi vazirligi va Mahalla va nuroniylarni qoʻllab-quvvatlash vazirligi bilan kelishgan holda uch ish kunida talabgorlar kesimida buyurtmanoma rasmiylashtiradi. Buyurtmanomalarni: 2022 — 2025-yillarda Davlat budjeti hisobidan qoplash uchun — Oʻzbekiston Respublikasi Moliya vazirligiga; 2026-yil 1-yanvardan boshlab — Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasiga mazkur jamgʻarma mablagʻlari hisobidan qoplash uchun taqdim qiladi”; j) 206-band quyidagi tahrirda bayon etilsin: “Oʻzbekiston Respublikasi Moliya vazirligi uch ish kunida Kengash tomonidan kiritilgan buyurtmanoma asosida Davlat budjeti mablagʻlari hisobidan zarur mablagʻlarni Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi hisobvaragʻiga oʻtkazib beradi”; z) 207-band chiqarib tashlansin; i) 208-banddagi “bir ish kunida” soʻzlari “uch ish kunida” soʻzlari bilan almashtirilsin; y) Qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlarni qoplab berish tartibi toʻgʻrisidagi nizomga 2-ilova quyidagi tahrirda bayon etilsin: Bosqichlar Subyektlar Tadbirlar Bajarish muddati 1-bosqich Tuman (shahar) hokimliklari, Tuman (shahar) fermer, dehqon xoʻjaliklari va tomorqa yer egalari kengashi, Tuman (shahar) mahalla va nuroniylarni qoʻllab-quvvatlash boʻlimi, Tuman (shahar) irrigatsiya boʻlimi Suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning tuman (shahar) manzilli roʻyxatini shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga kiritadi. Yiliga ikki marta: 1-noyabr va 1-mayga qadar 2-bosqich Qoraqalpogʻiston Respublikasi Vazirlar Kengashi va viloyatlar hokimliklari Tumanlar (shahar) manzilli roʻyxatlarini belgilangan tartibda koʻrib chiqadi, hududiy manzilli roʻyxatni shakll�ntiradi va tasdiqlaydi hamda Oʻzbekiston fermer, dehqon xoʻjaligi va tomorqa yer egalari kengashiga taqdim etadi. Yiliga ikki marta: 1-dekabr va 1-iyunga qadar 3-bosqich Oʻzbekiston fermer, dehqon xoʻ�aligi va tomorqa yer egalari kengashi Hududiy manzilli roʻyxatlarni belgilangan tartibda koʻrib chiqadi hamda manzilli dasturni shakllantirib Mahalla va nuroniylarni qoʻllab-quvvatlash vazirligi va Suv xoʻjaligi vazirligi bilan kelishilgan holda tasdiqlaydi. Yiliga ikki marta: 15-dekabr va 15-iyunga qadar 4-bosqich Oʻzbekiston fermer, dehqon xoʻjaligi va tomorqa yer egalari kengashi Manzilli dasturni ommaviy axborot vositalarida hamda oʻzining rasmiy veb-saytlarida eʼlon qiladi. Yiliga ikki marta: 1-yanvar va 1-iyulga qadar 5-bosqich Talabgor Vertikal sugʻorish quduqlari burgʻulanib ishga tushirilganidan soʻng, shuningdek, daryolar, kanallar va boshqa suv obyektlaridan suv chiqarish vositalarini sotib olib oʻrnatilganidan soʻng sarflangan xarajatlarning bir qismini qoplashga mablagʻ olish uchun tuman (shahar) fermer, dehqon xoʻjaligi va tomorqa yer egalari kengashiga zarur hujjatlarni taqdim etadi. Ixtiyoriy ravishda 6-bosqich Tuman (shahar) fermer, dehqon xoʻjaliklari va tomorqa yer egalari kengashi Talabgorlar tomonidan toʻliq taqdim qilingan hujjatlarni koʻrib chiqadi hamda tuman (shahar) hokimligi bilan kelishilgan holda hududiy fermer, dehqon xoʻjaligi va tomorqa yer egalari kengashiga taqdim qiladi. Talabgor murojaati tushgan kundan boshlab 3 ish kunida 7-bosqich Hududiy fermer, dehqon xoʻjaligi va tomorqa yer egalari kengashi Tuman (shahar) fermer, dehqon xoʻjaliklari va tomorqa yer egalari kengashi tomonidan kiritilgan hujjatlarni koʻrib chiqadi, Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhiga taqdim etadi. 3 ish kunida 8-bosqich Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhi Taqdim etilgan roʻyxatni koʻrib chiqadi va ularga asosan talabgorlarning suv taʼminoti ogʻir hududlarda aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarining bir qismini qoplash yuzasidan talabgorlar kesimida buyurtmanomalarni rasmiylashtiradi va Oʻzbekiston fermer, dehqon xoʻjaligi va tomorqa yer egalari kengashiga taqdim etadi. 3 ish kunida 9-bosqich Oʻzbekiston fermer, dehqon xoʻjaligi va tomorqa yer egalari kengashi Qoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhi taqdim etgan buyurtmanomalarni koʻrib chiqadi hamda Suv xoʻjaligi vazirligi va Mahalla va nuroniylarni qoʻllab-quvvatlash vazirligi bilan kelishgan holda buyurtmanomalarni rasmiylashtiradi. Buyurtmanomalarni: 2022 — 2025-yillarda Moliya vazirligiga; 2026-yildan boshlab — Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi hisobidan qoplash uchun mazkur jamgʻarmaga taqdim qiladi. 3 ish kunida 10-bosqich Moliya vazirligi Oʻzbekiston fermer, dehqon xoʻjaligi va t�morqa yer egalari kengashi tomonidan 2022 — 2025-yillarda kiritilgan buyurtmanomalar asosida zarur mablagʻlarni Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi hisobvaragʻiga oʻtkazib beradi. 3 ish kunida 11-bosqich Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi Moliya vazirligidan 2022 — 2025-yillarda kelib tushgan mablagʻlarni gʻazna hisobvaragʻi orqali talabgorlarning bank hisobvaragʻiga oʻtkazib beradi. 3 ish kunida ”. k) quyidagi mazmundagi 3-ilova bilan toʻldirilsin: 1. Tuman (shahar) hokimining qishloq xoʻjaligi masalalari boʻyicha oʻrinbosari, ishchi guruhi rahbari 2. Tuman (shahar) fermer, dehqon xoʻjaliklari va tomorqa yer egalari kengashi raisi, ishchi guruhi rahbarining oʻrinbosari 3. Tuman (shahar) irrigatsiya boʻlimi boshligʻi 4. Tuman (shahar) mahalla va nuroniylarni qoʻllab-quvvatlash boʻlimi boshligʻi 5. Tuman (shahar) moliya boʻlimi boshligʻi 6. Tuman (shahar) elektr tarmoqlari korxonasi boshligʻi”; 4. Vazirlar Mahkamasining “Dehqon xoʻjaliklari va aholi tomorqalaridan samarali foydalanish, ekin ekish ishlarini tizimli tashkil qilish hamda mahsulot yetishtirish hajmlarini koʻpaytirish chora-tadbirlari toʻgʻrisida” 2020-yil 14-apreldagi 216-son qarorining 4-bandi “b” kichik bandidagi “2020-2021-yillarda” soʻzlari “2020 — 2024-yillarda” soʻzlari bilan almashtirilsin. 5. Vazirlar Mahkamasining “Chorvachilik tarmogʻiga davlat tomonidan subsidiya ajratishni tartibga soluvchi normativ-huquqiy hujjatlarni tasdiqlash toʻgʻrisida” 2020-yil 12-maydagi 280-son qarorida: a) 1-bandning toʻrtinchi xatboshisidagi “2020 — 2022-yillarda” soʻzlari “2020 — 2023-yillarda” soʻzlari bilan almashtirilsin. b) 3-ilovada: nomlanishi va 1-banddagi “2020 — 2022-yillarda” soʻzlari “2020 — 2023-yillarda” soʻzlari bilan almashtirilsin; 3-banddagi “9 ming soʻm” soʻzlari “12 ming soʻm” soʻzlari bilan almashtirilsin. 6. Vazirlar Mahkamasining “Suv taʼminoti ogʻir hududlardagi aholi tomorqalari va qishloq xoʻjaligida foydalanilmayotgan yer maydonlariga suv chiqarish ishlarini davlat tomonidan qoʻllab-quvvatlash chora-tadbirlari toʻgʻrisida” 2020-yil 30-iyuldagi 459-son qarorining 4-bandidagi “2021-yil” soʻzlari “kelgusi yillarda” soʻzlari bilan almashtirilsin.